"Setswana Puo ya gae (HL)/P2 20 DBE/Ngwanaitseele 2019 NSC – Kaedi ya go tshwaya 17.9 O ne a tshwanetse go kopa maitshwarelo mo go Motlagomang ka a thubile lelapa la ga Ntope. (2) 17.10 Go nna le tshegetso mo tsaleng ga ga Dikobe go dira gore a ise dikgang tsa ga Mafenya kwa go Nkefi tse kwa bofelong di senolang morero wa teramakhutshwe ya sekoropolapa. (2) 17.11 Ke ne ke tlaa tswa mo go ena ka itlhokomelela bana ba ka/ke ne ke tlaa se dire sepe ka a itlhophetse botshelo joo. Ke ne ke tlaa isa kgang kwa badirediloagong gore ba nthuse ka kgang e. (Dikarabo tsa batlhatlhojwa tse di nepagetseng di elwe tlhoko.) (2) 17.12 Ee, ke ena a itlholetseng bofetwa ka ntlha ya fa a ganne Mafenya, mme a ineeletse go ratana le monna yo o nyetseng. Nnyaya, ga se ena a itlholetseng bofetwa ka gore Ntope ke ena a mo diileng ntswa a nyetse. (Dikarabo tsa batlhatlhojwa tse di nepagetseng di elwe tlhoko.) (2) 17.13 Ke ithutile gore senkganang se nthola morwalo gonne kwa bokhutlong Nkefi o fetogile letagwa, mme se, se thusa Mafenya ka a mo ganne. (Dikarabo tsa batlhatlhojwa tse di nepagetseng di elwe tlhoko.) (2) [25] POTSO 18: POTSO YA TLHAMO GA SE LORATO – MJ Magasa ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Tlhagiso e e reng ka dinako dingwe fa dilo tsa lelapa di sa tsamaye ka tsela e e matshwanedi jaaka lenyalo la ga Motsamai, mosadi le bana ba a amega, mme ba utlwe botlhoko ba ntho ke nnete e e se nang bana ba phefo.  Motsamai o ne a itirile moretlwa wa tsela gonne a ne a tsamaya a fetola mesese, mme a itlhokomolositse maikarabelo a gagwe jaaka rre wa lelapa.  Mo lelapeng la ga Motsamai go ne go rena lehuma, tlala le botlhoki, mme se, se ne se utlwisa balelapa botlhoko gonne ba sotlega ntswa rraabo a dira, mme ditiro tsa gagwe di sa ba ungwele sepe.  Bana ba ga Motsamai ba ne ba ikgonere kwa sekolong ka ntlha ya fa ba ne ba sa tshwane le bana ba bangwe. Ba ne ba le makgasa e bile ba tshegwa ke bana ba bangwe ba ba neng ba ba bitsa ‘arme skepsels’. Tota go botlhoko jang go nyenyefadiwa jalo ntswa rraago a santse a le mo botshelong.  Motsamai o ne a ratana le Angeline yo a neng a mo agela ntlo ya madi a a kana ka dikete di le masomeamarataro a diranta a a a adimileng kwa Long Homes. Tiragalo ya go nna jaana e ngomola dipelo tsa balelapa la ga Motsamai gonne a tlamela malapa a banna ba bangwe ntswa la gagwe le mo palela.  Fa Motsamai a sena go kobiwa kwa ga Angeline, o utlwa botlhoko le ena gonne a ne a ikotlhaela go sa utlweleleng dikgakololo tsa ditsala tsa gagwe e bong Lenkapere le Gosekwang fa di ne di mo eletsa gore Angeline o tlaa mo kuta diphofa, mme mafoko a bona a sa wela fa fatshe fa a lemoga gore legae la gagwe ga le mo maemong a a tlhatswang pelo. Kwalololo e ileditswe Phetla"